Koimbra

Koimbra () – miestas vidurio Portugalijoje, Vidurio Portugalijos regione, prie Mondego upės. Apskrities centras. Su priemiesčiais ~430 tūkst. Tai trečia pagal dydį metropolinė zona šalyje po Lisabonos ir Porto.

Mieste veikia vienas seniausių Europoje Koimbros universitetas, įkurtas 1290 m. Miestas nuo senovės vystosi kaip mokslinis, medicininis, prekybinis centras. Veikia keletas valstybinės reikšmės ligonių, elektronikos, aukštųjų technologijų centrų. Taip pat vystoma tekstilės, keramikos, maisto, vynininkystės pramonė. Yra pusiaukelėje tarp Porto iki Lisabonos, prie šiuos miestus jungiančio greitkelio.

 Istorija 

Koimbros teritorija minima nuo romėnų laikų kaip Aeminium. Vėlyvuoju antikiniu laikotarpiu miestas tapo arkivyskupijos centru, kai germanų gentys nusiaubė anksčiau juo buvusį Konimbrigos miestą. Nuo jo ir kilo Koimbros pavadinimas. Valdant vizigotams miestas vadintas Emínio. 711 m. Koimbrą užėmė maurai ir pavertė ją svarbiu prekybiniu centru. 1064 m. Leono karalius Fernandas I miestą atkariavo. Pradžioje tapo Koimbros grafystės centru, vėliau inkorporuota į Portugalijos grafystę. Pirmasis Portugalijos karalius Afonsas I pasirinko Koimbrą kaip savo karalystės sostine. Tuomet pastatyta katedra, Santjago bažnyčia, Santa Kruzo vienuolynas. 1255 m. sostinė perkelta į Lisaboną.

Miestas apjuostas gynybine siena, pastatytas gotikinis Santa Klara a Velja vienuolynas. Atradimų amžiaus metu Koimbra suklestėjo kaip menų, kultūros centras. XIX a. pr. Koimbrą užėmė prancūzai, miestas patyrė nuosmukį.

 Sportas 
 Futbolas – A. Académica de Coimbra OAF, CF União de Coimbra,
 Krepšinis – Academica Coimbra.

Pagrindinis miesto stadionas – Estádio Cidade de Coimbra. Jame vyko 2004 m. Europos futbolo čempionato varžybos.

 Miestų giminystė 

  Eks an Provansas, Prancūzija (1982 m.)Association of twinnings and international relations of Aix-en-ProvenceMairie of Aix-en-Provence – Twinnings and partnerships 
  Beira, Mozambikas (1997 m.)
  Kembridžas, JAV (1982 m.)„A Message from the Peace Commission: Information on Cambridge’s Sister Cities, „ February 15, 2008. Nuoroda tikrinta 12 October 2008.Richard Thompson. “Looking to strengthen family ties with 'sister cities',“ Boston Globe, October 12, 2008. Nuoroda tikrinta 12 October 2008.
  Kuritiba, Brazilija (1995 m.)
  Damanas, Indija (2004 m.)
  Dilis, Rytų Timoras (2002 m.)
  Ešas prie Alzeto, Liuksemburgas (2005 m.)
  Fesas, Marokas (1988 m.)
  Halė, Vokietija (1975 m.)
  Iljašas, Makao (1998 m.)  Mindelas, Žaliasis Kyšulys (1994 m.)
  Paduja, Italija (1998 m.)
  Puatjė, Prancūzija (1979 m.)
  Salamanka, Ispanija (1980 m.)
  Santa Klara, JAV (1971 m.)
  Santjago de Kompostela, Ispanija (1994 m.)
  Santosas, Brazilija (1981 m.)
  San Paulas, Brazilija (1997 m.)
  Jaroslavlis, Rusija (1984 m.)
  Saragosa, Ispanija (2005 m.)Ayuntamiento de Zaragoza 

 Šaltiniai 

Kategorija:Portugalijos miestai